Държавен вестник, бр. 84, 2011 г., стр. 15

БРОЙ  84	
Д Ъ Р Ж А В Е Н  В Е С Т Н И К 	
СТР.  15  
Р а з д е л  І І
РЕД ЗА ОСЪЩЕСТВЯВАНЕ НА ЕКСТРА­
ДИЦИЯ
Член 10
Молба за екстрадиция и необходими документи
Екстрадицията, предвидена в този договор, 
се осъществява въз основа на писмена мол­
ба. Тази молба се изпраща директно между 
централните органи на договарящите страни 
или по дипломатически път. 
Молбата за екстрадиция съдържа:
1) наименование на централния орган на 
молещата и замолената договаряща страна;
2) описание на фактическите обстоя­
телства на извършеното деяние от лицето, 
чиято екстрадиция се иска, в т. ч. сведения 
за времето и мястото на извършването му 
и данни за материалната щета, ако такава е 
била причинена;
3) име, презиме, фамилия на лицето, чи­
ято екстрадиция се иска, година и място на 
раждане, гражданство, местожителство или 
местопребиваване, по възможност – описание 
на външността му, снимка, пръстови отпеча­
тъци и други известни данни за личността му;
4) текстът на съответните членове от закона 
на молещата договаряща страна, въз основа 
на които деянието, извършено от лицето, 
чиято екстрадиция се иска, се признава за 
престъпление, с посочване на предвиденото от 
закона наказание за това престъпление, както 
и на членовете относно давностните срокове.
Към молбата за екстрадиция за при­
вличане към наказателна отговорност се 
прилага заверено копие от постановлението 
(определението) за задържане под стража на 
исканото лице.
Към молбата за екстрадиция за изпълне­
ние на присъда се прилага заверено копие от 
присъдата с бележка за влизането є в законна 
сила. Ако осъденото лице вече е изтърпяло част 
от наказанието лишаване от свобода, трябва 
да се съобщят и данните за това и сведения 
за неизтърпяната част от наказанието.
Молбата за екстрадиция трябва да е под­
писана от съответното длъжностно лице и 
подпечатана с официален (гербов) печат на 
централния орган на молещата договаряща 
страна. В нея също се посочват телефони за 
контакт и други канали за връзка.
Член 11
Допълнителна информация
Ако замолената договаряща страна счете за 
недостатъчна информацията, предоставена за 
обосноваване на молбата за екстрадиция, тя 
може да поиска допълнителна информация.
В случай на постъпване на запитване за 
предоставяне на допълнителна информация, 
предвидена в алинея първа на този член, 
молещата договаряща страна взема необхо­
димите мерки за отговор на запитването в 
най-кратък срок.
Член 12
Решение по молбата за екстрадиция
Замолената договаряща страна разглежда 
молбата за екстрадиция в съответствие със 
законодателството си и незабавно съобщава 
за решението си молещата договаряща страна.
В случай че молбата за екстрадиция бъде 
уважена, замолената договаряща страна 
уведомява молещата договаряща страна за 
мястото и датата на предаване на екстради­
раното лице и за времето, през което лицето 
е било задържано под стража на територията 
на замолената договаряща страна.
Всеки пълен или частичен отказ да се 
уважи молбата за екстрадиция се обосновава 
със съответните причини.
Член 13
Задържане под стража до получаване на 
молбата за екстрадиция
В спешни случаи, както и при наличието 
на основания да се предположи, че издирва­
ното с цел екстрадиция лице, намиращо се на 
територията на замолената договаряща страна, 
може да се укрие, молещата договаряща стра­
на има право да се обърне към замолената 
договаряща страна с молба за задържане под 
стража на издирваното лице до получаване 
на молбата за екстрадиция.
Молбата за задържане под стража на из­
дирваното лице до получаване на молбата за 
екстрадиция е писмена и трябва да съдържа:
1) име, презиме, фамилия на търсеното 
лице, година и място на раждане, гражданство, 
местожителство или местопребиваване, по 
възможност – описание на неговата външност 
и други известни данни за личността му;
2) кратко описание на фактическите об­
стоятелства на деянието, за извършването 
на което търсеното лице се обвинява или за 
извършването на което е осъдено, в т. ч. све­
дения за времето и мястото на извършването 
му и данни за материалната щета, ако такава 
е била причинена;
3) сведения за наказанието, което може да 
бъде наложено на търсеното лице, или сведе­
ния за наложеното наказание, в т. ч. сведения 
за неизтърпения срок на наказанието, ако 
лицето се издирва за изпълнение на присъда;
4) декларация за това, че молбата за ек­
страдиция на търсеното лице и другите не­
обходими документи, предвидени в чл. 10 от 
този договор, ще бъдат незабавно представени.
Към тази молба се прилага заверено копие 
на заповедта (постановлението) за задържане 
под стража на търсеното лице, ако то се издирва 
за привличане към наказателна отговорност, 
или заверено копие на присъдата (извлечение